બિહારના સીએમ નીતીશ કુમારના ખાસ અને રાજકીય વ્યૂહ રચનાઓ ગોઠવવામાં માહિર જનતા દળ-યુના ઉપાધ્યક્ષ પ્રશાંત કિશોર સાથે હાર્દિકે ગત સપ્તાહે દિલ્હીની હોટલમાં મીટિંગ કરી ૨૦૧૯ની ચૂંટણી પહેલા ગુજરાતમાં નવો ત્રીજો મોરચો રચવાની તૈયારી કરાઇ રહી હોવાનો દાવો પણ તેમણે કર્યો હતો. તેના કારણે જ હાર્દિકે જૂનાગઢમાં ૩૧મીએ સરદાર જયંતીએ જે કાર્યક્રમ ગોઠવ્યો છે તેમાં પાટીદારોને અનામત કે અલપેશ કથીરિયાની જેલ મુક્તિના બદલે તેના પોસ્ટરોમાં વધુ મહત્ત્વ ખેડૂતોના પ્રશ્નોને આપ્યું હોવાનો પણ આક્ષેપ તેમણે કર્યો હતો. હાર્દિકે સમાજ સાથે ગદ્દારી કરી છે તેથી તેણે પાસમાંથી રાજીનામુ આપવું જોઇએ તેમ કહેતા કથીરિયાની જેલ મુક્તિ માટે સુરતમાં મૌન રેલી નિકાળવાની જાહેરાત પણ તેમણે કરી હતી. .